‘અંદાજે વર્ષ ૧૯૭૦ થી જામનગરની એમ.પી.શાહ મેડીકલ કોલેજની મુખ્ય લોબીમાં વિદ્યાર્થીઓની કૃતિઓ રજૂ કરવા માટે લાકડાનું એક નોટીસબોર્ડ મૂકવામાં આવ્યું છે. અને સમયાંતરે તેને ‘સ્પંદન’ નામ આપવામાં આવ્યું. આ સ્પંદન નોટીસ બોર્ડમાં કોલેજના તબિબ વિદ્યાર્થીઓ પોતાની વિવીધ કૃતિઓ જેમ કે કાવ્ય, ગઝલ, લેખ, ટુંકી વાર્તા, સ્કેચ, ફોટોગ્રાફ કે ચિત્રો મુકતા. આમ કોલેજમાં 'સ્પંદન' નામથી એક વોલમેગેઝીન ઘણા વર્ષોથી ચાલતી હતી. આ નોટીસ બોર્ડની જવાબદારી આપણા સ્પંદન ટ્રસ્ટના પ્રમુખ ડો.પાર્થ ગોલ પાસે વર્ષ ૨૦૦૮ માં આવી ત્યારે તેમણે, એ વોલ-મેગેઝીન ના બેકગ્રાઉન્ડને રંગોથી સજાવવાની કામગિરીથી સ્પંદનની શરૂઆત કરી હતી. આ સમગ્ર કાર્યમાં તેમના મિત્રો ડો.હિરેન કારોલીયા, ડો. મયુર જાદવાણી તથા ડો.પ્રતિક ગોસ્વામી દ્વારા મદદ કરવામાં આવી હતી.